pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-ปลัดกระทรวงดิจิทัลฯ เข้าร่วม “กิจกรรมการเฉลิมฉลองวัน International Girls in ICT Day 2020” ของ ITU
วันอังคารที่ 18 สิงหาคม 2563
ปลัดกระทรวงดิจิทัลฯ เข้าร่วม “กิจกรรมการเฉลิมฉลองวัน International Girls in ICT Day 2020” ของ ITU
ปลัดกระทรวงดิจิทัลฯ เข้าร่วม “กิจกรรมการเฉลิมฉลองวัน International Girls in ICT Day 2020” ของ ITU
นางสาวอัจฉรินทร์ พัฒนพันธ์ชัย ปลัดกระทรวงดิจิทัลเพื่อเศรษฐกิจและสังคม (ดีอีเอส) ให้เกียรติเป็นประธานในพิธีเปิดงานเฉลิมฉลองวัน Girls in ICT Day 2020 ในประเทศไทย ซึ่งจัดโดยสหภาพโทรคมนาคมระหว่างประเทศ (ITU) โดยมีหน่วยงานพันธมิตรที่ร่วมจัดกิจกรรมดังกล่าว ได้แก่ สํานักงาน กสทช., UNESCAP, UNESCO, FAO, องค์การโทรคมนาคมแห่งเอเชียและแปซิฟิก (APT), Cisco System Thailand, DTAC และมหาวิทยาลัยสุโขทัยธรรมาธิราช โดยปลัดกระทรวงฯ ได้กล่าวถึงความสําคัญ บทบาทของสตรี รวมถึงประโยชน์ของการเรียนรู้เทคโนโลยีดิจิทัลและนวัตกรรมใหม่ ๆ ในยุคดิจิทัล และได้เชิญชวนให้เยาวสตรีเข้าร่วมกิจกรรมของ ITU ระหว่างเดือนสิงหาคม – กันยายน ๒๕๖๓ ในหัวข้อ Smart Farming, Cybersecurity และ Artificial Intelligence (AI) ในรูปแบบการฝึกอบรมผ่านสื่ออิเล็กทรอนิกส์ ในโอกาสนี้ยังได้รับเชิญให้เข้าร่วมรายการ “Leadership Programme: ผู้หญิงต้นแบบ” ซึ่งเป็นกิจกรรมหนึ่งของงานเฉลิมฉลองวัน Girls in ICT Day 2020 ในฐานะผู้หญิงต้นแบบที่ประสบความสําเร็จและทํางานในสาขาวิศวกรรมศาสตร์และ ICT โดยได้ให้คําแนะนําในเรื่องของการสร้างความเชื่อมั่น การพัฒนาตัวเอง ใฝ่หาความรู้ เพื่อให้ทันกับเทคโนโลยีที่เปลี่ยนแปลงอย่างรวดเร็ว โดยมี นางสาวอารีวรรณ ฮาวรังษี เลขาธิการองค์การโทรคมนาคมแห่งเอเชียและแปซิฟิก (APT) เป็นผู้ดําเนินรายการ ณ บริษัท Cisco System ประเทศไทย สํานักงานเซ็นทรัลเวิลด์ ชั้น 28 เขตปทุมวัน กรุงเทพฯ เมื่อวันที่ 17 สิงหาคม 2563
***************
รัฐบาลไทย-ข่าวทำเนียบรัฐบาล-ผลการประชุมคณะกรรมการส่งเสริมการจัดสวัสดิการสังคมแห่งชาติ ครั้งที่ 1/2560
วันศุกร์ที่ 30 มิถุนายน 2560
ผลการประชุมคณะกรรมการส่งเสริมการจัดสวัสดิการสังคมแห่งชาติ ครั้งที่ 1/2560
ที่ประชุมรับทราบผลการดําเนินงานตามยุทธศาสตร์ส่งเสริมความรับผิดชอบต่อสังคมของภาคธุรกิจ ฉบับที่ 1 (พ.ศ.2560-2564)
วันนี้ (30 มิถุนายน 2560) เวลา 09.30 น. ณ ห้องประชุม 301 ตึกบัญชาการ 1 ทําเนียบรัฐบาล พลเรือเอก ณรงค์ พิพัฒนาศัย รองนายกรัฐมนตรี เป็นประธานการประชุมคณะกรรมการส่งเสริมการจัดสวัสดิการสังคมแห่งชาติ ครั้งที่ 1/2560
ที่ประชุมรับทราบผลการดําเนินงานตามยุทธศาสตร์ส่งเสริมความรับผิดชอบต่อสังคมของภาคธุรกิจ ฉบับที่ 1 (พ.ศ.2560-2564) โดยกําหนดวิธีการติดตามผลเป็น 2 รูปแบบ คือ 1) ประชุมเชิงปฏิบัติการติดตามและประเมินผลการดําเนินงานตามยุทธศาสตร์การส่งเสริมความรับผิดชอบต่อสังคมของภาคธุรกิจ ฉบับที่ 1 (พ.ศ.2558-2560) โดยมี ผู้แทนองค์กรภาครัฐ ภาคธุรกิจ สถาบันการศึกษา ซึ่งมีกิจกรรมเกี่ยวข้องกับภารกิจความรับผิดชอบต่อสังคมมาติดตามผลการดําเนินงาน และให้ข้อคิดเห็นเกี่ยวกับการดําเนินงานตามยุทธศาสตร์ส่งเสริมความรับผิดชอบต่อสังคม และ 2) การขอความร่วมมือหน่วยงานภาครัฐ ภาคเอกชน สถาบันการศึกษาตอบแบบสอบถามเกี่ยวกับการดําเนินงานตามยุทธศาสตร์ส่งเสริมความรับผิดชอบต่อสังคม
พร้อมกันนี้ ที่ประชุมเห็นชอบร่างยุทธศาสตร์สวัสดิการสังคมจังหวัด ฉบับที่ 3 (พ.ศ.2560-2564) โดยสํานักงานคณะกรรมการส่งเสริมการจัดสวัสดิการสังคมแห่งชาติ แจ้งให้จังหวัดต่าง ๆ ทราบและดําเนินงานตามยุทธศาสตร์ และกลยุทธ์ของแต่ละจังหวัด โดยมีตัวชี้วัดที่ชัดเจน
ที่ประชุมรับทราบภาพรวมยุทธศาสตร์สวัสดิการสังคมจังหวัด ดังกล่าว มีการดําเนินการในมิติต่าง ๆ ดังนี้ 1. การพัฒนาระบบการจัดสวัสดิการสังคมในมิติต่างๆ 2. การพัฒนาคุณภาพและมาตรฐานการปฏิบัติงานของผู้ปฏิบัติงานด้านการจัดสวัสดิการสังคม 3. มุ่งเน้นการจัดสวัสดิการสังคมเพื่อลดความเหลื่อมล้ํา 4. ส่งเสริมให้เครือข่ายเข้ามามีส่วนร่วมในการจัดสวัสดิการสังคม 5. การพัฒนาศักยภาพเครือข่ายให้เป็นหุ้นส่วนในการจัดสวัสดิการสังคมร่วมกับภาครัฐ 6. การทํางานในรูปแบบประชารัฐตามแนวนโยบายของรัฐบาลอย่างเข้มแข็ง 7. การจัดสวัสดิการสังคมร่วมกับกลุ่มประเทศอาเซียน 8. การนํางบประมาณมาใช้ในการจัดสวัสดิการสังคมแก่ผู้ด้อยโอกาสกลุ่มต่างๆ และ 9. การระดมทุนเพื่อร่วมการจัดสวัสดิการสังคมจากภาคส่วนต่างๆ
****************************************
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-ฝรั่งเศสพร้อมเพิ่มพูนมูลค่าการค้า การลงทุนกับประเทศไทย และสนใจที่จะลงทุนในพื้นที่ EEC
วันพฤหัสบดีที่ 3 มกราคม 2562
ฝรั่งเศสพร้อมเพิ่มพูนมูลค่าการค้า การลงทุนกับประเทศไทย และสนใจที่จะลงทุนในพื้นที่ EEC
ฝรั่งเศสพร้อมเพิ่มพูนมูลค่าการค้า การลงทุนกับประเทศไทย และสนใจที่จะลงทุนในพื้นที่ EEC
วันนี้ (3 มกราคม 2562) เวลา 13.00 น. นายฌาก ลาปูฌ (H.E. Mr. Jacques Lapouge) เอกอัครราชทูตสาธารณรัฐฝรั่งเศสประจําประเทศไทย เข้าเยี่ยมคารวะรัฐมนตรีประจําสํานักนายกรัฐมนตรี (นายกอบศักดิ์ ภูตระกูล) ณ ห้องรับรอง 1 ตึกบัญชาการ 1 ทําเนียบรัฐบาล สรุปสาระสําคัญการหารือ ดังนี้
รัฐมนตรีประจําสํานักนายกรัฐมนตรีกล่าวต้อนรับและแสดงความยินดีที่นายนายฌาก ลาปูฌ ได้รับแต่งตั้งให้ดํารงตําแหน่งเอกอัครราชทูตสาธารณรัฐฝรั่งเศสประจําประเทศไทย ทั้งนี้ ในช่วงปี 2561 ที่ผ่านมา ทั้งสองประเทศมีการแลกเปลี่ยนการเยือนระดับสูงระหว่างกันอย่างต่อเนื่อง พร้อมขอบคุณที่ทางการฝรั่งเศสให้การต้อนรับอบอุ่น ในโอกาสที่นายกรัฐมนตรีเดินทางเยือนสาธารณรัฐฝรั่งเศส เมื่อเดือน มิถุนายน 2561 และงานวันรําลึกการครบรอบ 100 ปี การยุติสงครามโลกครั้งที่ 1 และพิธีเปิดการประชุมสันติภาพปารีส เมื่อเดือนพฤศจิกายน 2561ซึ่งการเยือนดังกล่าวส่งผลให้พลวัตของความสัมพันธ์ระหว่างสองประเทศเพิ่มขึ้นในทุกมิติ
โอกาสนี้ เอกอัครราชทูตสาธารณรัฐฝรั่งเศสประจําประเทศไทยยินดีที่จะสนับสนุนการจัดทําข้อตกลงทางการค้าเสรี (FTA) ระหว่าง ไทย-สหภาพยุโรป เพื่อผลักดันมูลค่าการค้า การลงทุน ระหว่างกัน ทั้งนี้มีภาคเอกชนชั้นนําของฝรั่งเศสสนใจเข้ามาลงทุนในประเทศไทยในหลายสาขา อาทิ ด้านการบิน และด้านการบริหารจัดการน้ํา รัฐมนตรีประจําสํานักนายกรัฐมนตรีได้กล่าวถึงแผนพัฒนาเศรษฐกิจที่สําคัญของรัฐบาล โดยเฉพาะการพัฒนาโครงสร้างพื้นฐานและเครือข่ายความเชื่อมโยง (Connectivity) โครงการระเบียงเขตเศรษฐกิจภาคตะวันออก (EEC) ซึ่งเป็นนโยบายที่สําคัญของรัฐบาล รวมถึงโครงการพัฒนาสนามบินอู่ตะเภา การจัดตั้งศูนย์ซ่อมบํารุงอากาศยาน (Maintenance Repair and Overhaul: MRO) ที่จะเชื่อมโครงสร้างพื้นฐานทางอากาศ นอกจากนี้ฝรั่งเศสสามารถใช้ประโยชน์จากสถานที่ตั้งของไทยที่เป็นศูนย์กลางของภูมิภาคอาเซียนและอนุภูมิภาคลุ่มน้ําโขง สามารถเชื่อมต่อไปยังประเทศอื่นๆ ในภูมิภาคได้ด้วย
ในตอนท้าย รัฐมนตรีประจําสํานักนายกรัฐมนตรียินดีที่ภาคเอกชนไทย-ฝรั่งเศส โดยคณะกรรมการร่วมภาคเอกชน 3 สถาบัน (กกร.) และสภานายจ้างฝรั่งเศส (MEDEF International) ได้ลงนามในบันทึกความเข้าใจเพื่อพัฒนาความร่วมมือ โดยได้จัดตั้ง France Thailand Business Forum (FTBF) ขึ้นร่วมกันเพื่อเป็นเวทีสําหรับการแลกเปลี่ยนและพัฒนาความร่วมมือระหว่างกัน ทั้งนี้ เอกอัครราชทูตสาธารณรัฐฝรั่งเศสประจําประเทศไทยกล่าวว่าระหว่างวันที่ 30 มกราคม – 1 กุมภาพันธ์ 2562 คณะผู้แทน FTBF ฝ่ายฝรั่งเศส จะเดินทางเยือน ประเทศไทยเพื่อเข้าร่วมประชุมประจําปีกับสมาชิก FTBF ฝ่ายไทย และจะเยี่ยมชมพื้นที่โครงการ EEC ซึ่งรัฐมนตรีประจําสํานักนายกรัฐมนตรีกล่าวว่ารัฐบาลพร้อมสนับสนุนกลไกดังกล่าวอย่างเต็มที่
รัฐบาลไทย-ข่าวทำเนียบรัฐบาล-รัฐมนตรีช่วยก.อุตฯ เป็นประธานเปิดงานศูนย์ปฏิรูปอุตสาหกรรม (ITC) จ.อุบลราชธานี
วันพฤหัสบดีที่ 15 กุมภาพันธ์ 2561
รัฐมนตรีช่วยก.อุตฯ เป็นประธานเปิดงานศูนย์ปฏิรูปอุตสาหกรรม (ITC) จ.อุบลราชธานี
รัฐมนตรีช่วยก.อุตฯ เป็นประธานเปิดงานศูนย์ปฏิรูปอุตสาหกรรม (ITC) จ.อุบลราชธานี
วันนี้ (15 กุมภาพันธ์ 2561) นายสมชาย หาญหิรัญ รัฐมนตรีช่วยว่าการกระทรวงอุตสาหกรรม เป็นประธานเปิดงานศูนย์ปฏิรูปอุตสาหกรรม (ITC) (Industry Transformation Center: ITC) จังหวัดอุบลราชธานี และเยี่ยมชมการจัดแสดงนิทรรศการ “ITC SMART SME ด้วยเทคโนโลยี 4.0” โดยหน่วยงานภาครัฐและเอกชนในพื้นที่ โดยมีนางเบญจมาพร เอกฉัตร์ ผู้ตรวจราชการกระทรวงอุตสาหกรรม นายกอบชัย สังสิทธิสวัสดิ์ อธิบดีกรมส่งเสริมอุตสาหกรรม นายเฉลิมพล มั่งคั่ง รองผู้ว่าราชการจังหวัดอุบลราชธานี ผู้บริหารกระทรวงอุตสาหกรรม ผู้บริหารสมาคมการบรรจุภัณฑ์ไทย สถาบันการศึกษาต่างๆสื่อมวลชนร่วมเปิดงาน
รัฐมนตรีช่วยว่าการกระทรวงอุตสาหกรรม กล่าวว่า กระทรวงอุตสาหกรรม ได้จัดตั้ง “ศูนย์ปฏิรูปอุตสาหกรรม หรือ Industry Transformation Center (ITC)” เพื่อทําหน้าที่เชื่อมโยงหน่วยงานวิจัย หน่วยงานการศึกษา ผู้ประกอบการในภาคอุตสาหกรรมในปัจจุบัน และนักนวัตกรรมหรือผู้ประกอบการที่เป็น Start Up ต่างๆ โดยการทํางานของศูนย์ ITC นั้นจะเป็นการทํางานในลักษณะประชารัฐ คือ นําผู้ประกอบการตั้งแต่ ต้นน้ํา กลางน้ํา และปลายน้ํา มาทํางานร่วมกับหน่วยงานวิจัย หรือเจ้าของเทคโนโลยี เพื่อสนับสนุนและตอบโจทย์ผู้ประกอบการ นักนวัตกรรมหรือ Start Up
ซึ่งในเบื้องต้นศูนย์ ITC แห่งนี้สร้างขึ้นเพื่อให้บริการเครื่องจักรและเทคโนโลยีที่ทันสมัย เพื่อแสดงให้เห็นถึงภาครัฐได้บูรณาการการทํางานแล้วอย่างเป็นรูปธรรม และพร้อมที่จะให้บริการแก่ผู้ประกอบการ SMEs โดยเฉพาะอย่างยิ่งการออกแบบและพัฒนาบรรจุภัณฑ์เพื่อสร้างมูลค่าเพิ่มให้กับสินค้าด้วย นอกจากนี้การทํางานของศูนย์ยังจะเชื่อมโยงกับหมู่บ้านอุตสาหกรรมสร้างสรรค์(CIV) จึงขอเชิญชวนให้ผู้ประกอบการเอสเอ็มอีมาใช้บริการของศูนย์นี้ซึ่งตั้งอยู่ในบริเวณศูนย์ส่งเสริมอุตสาหกรรมภาคที่ 7 ถนนคลังอาวุธ ตําบลขามใหญ่ อําเภอเมือง จังหวัดอุบลราชธานี #industryprmoi #กระทรวงอุตสาหกรรม
รัฐบาลไทย-ข่าวทำเนียบรัฐบาล-ไทยเน้นย้ำกระชับความร่วมมือระหว่างภาครัฐและเอกชนระดับภูมิภาค
วันเสาร์ที่ 2 พฤศจิกายน 2562
ไทยเน้นย้ํากระชับความร่วมมือระหว่างภาครัฐและเอกชนระดับภูมิภาค
ไทยเน้นย้ํากระชับความร่วมมือระหว่างภาครัฐและเอกชนระดับภูมิภาค
วันนี้ (วันที่ 2 พฤศจิกายน 2562) เวลา 09.00 น. ณ ศูนย์การแสดงสินค้าและการประชุม Impact เมืองทองธานี พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เป็นประธานในพิธีเปิดและกล่าวปาฐกถาพิเศษ งาน ASEAN Business and Investment Summit 2019 (ABIS) โดยมีผู้เข้าร่วมทั้งภาครัฐและภาคเอกชน ได้แก่ สภาที่ปรึกษาธุรกิจอาเซียน สภาอุตสาหกรรมแห่งประเทศไทย สภาหอการค้าแห่งประเทศไทย สมาคมธนาคารไทย ภายหลังเสร็จสิ้น ศาตราจารย์ นฤมล ภิญโญสินวัฒน์ โฆษกประจําสํานักนายกรัฐมนตรี กล่าวสรุปสาระสําคัญ ดังนี้
นายยกรัฐมนตรีรู้สึกเป็นเกียรติที่ได้เป็นประธานในพิธีเปิดและกล่าวปาฐกถาพิเศษในงาน ASEAN Business and Investment 2019 ซึ่งสภาที่ปรึกษาธุรกิจอาเซียน ASEAN Business Advisory Council (ASEAN-BAC) รวมกับกระทรวงการต่างประเทศจัดขึ้นในวันนี้ โดยในปีนี้ถือว่าเป็นปีที่สําคัญของประเทศไทยนอกจากได้ดํารงตําแหน่งเป็นประธานอาเซียน ยังเป็นปีที่ภาคเอกชนไทย โดยเฉพาะองค์กรชั้นนําได้จัดเวทีเสวนาระดับนานาชาติภายใต้หัวข้อหลัก “สร้างพลังอาเซียน 4.0” เพื่อติดอาวุธทางปัญญาและปูแนวทางไปสู่การปฏิบัติที่เป็นรูปธรรมในยุค 4.0 ทั้งนี้ รัฐบาลไทยได้ให้ความสําคัญและผลักดันนโยบายไทยแลนด์ 4.0 โดยมีเป้าหมายให้ประเทศไทยเปลี่ยนผ่านไปสู่รูปแบบธุรกิจใหม่ ใช้นวัตกรรมเป็นตัวช่วยยกระดับกิจกรรมทางเศรษฐกิจทั้งระดับมหภาคและจุลภาคของประเทศ เพื่อตอบสนองต่อความต้องการของตลาด และการมีประชาชนเป็นศูนย์กลางของการพัฒนาที่ยั่งยืน
รัฐบาลไทยและภาคธุรกิจได้ดําเนินการร่วมกันในหลายด้าน 1. มิติด้านความมั่นคง รัฐบาลได้เปิดโอกาสให้ภาคเอกชนเข้ามามีส่วนร่วมให้ข้อคิดเห็นและข้อเสนอแนะ 2. มิติด้านเศรษฐกิจ การลงทุนร่วมระหว่างภาครัฐกับภาคเอกชน (Public and private partnership or PPP) มีการร่วมทุนขนาดใหญ่ในโครงการEastern Economy Corridor (EEC) หลายโครงการ 3. มิติด้านสังคม การก้าวเข้าสู่สังคมผู้สูงอายุเป็นปัจจัยเร่งให้ประเทศไทยต้องปรับตัวด้วยการนํานวัตกรรมเข้ามารองรับสังคมรูปแบบใหม่
การเปลี่ยนผ่านเข้าสู่ยุคดิจิทัลก็เป็นอีกปัจจัยที่มีความสําคัญอย่างยิ่งที่ทุกประเทศจะต้องเตรียมความพร้อม โดยการติดต่อผ่านดิจิทัลจําเป็นต้องใช้เครือข่ายการประกอบธุรกิจในประเทศและระหว่างประเทศที่เข้มแข็ง ภาครัฐจึงต้องช่วยสนับสนุน นอกจากนี้รัฐบาลไทยยังให้ความสําคัญกับความร่วมมือระดับภูมิภาคได้แก่ ACMECS RCEP และ GMS ทั้งนี้ ความร่วมมือระหว่างรัฐบาล และสภาที่ปรึกษาธุรกิจอาเซียนจึงมีความสําคัญมากในการเป็นศูนย์กลางของเครือข่ายการพบปะหารือนําเสนอข้อคิดเห็นในเชิงเศรษฐกิจเพื่อให้ภาครัฐได้นํามาพิจารณาปรับใช้กับยุทธศาสตร์ นายกรัฐมนตรีหวังว่าการประชุมครั้งนี้จะเป็นโอกาสให้ได้แลกเปลี่ยนองค์ความรู้และข้อคิดเห็นในหลายเรื่อง และจะเป็นเครื่องมือนําเสนอพัฒนาการในระบบการค้าและการลงทุนของโลก รวมถึงนําเสนอข้อเสนอแนะในการวางยุทธศาสตร์และแผนการรองรับการเปลี่ยนแปลงเพื่อสร้างความพร้อมให้อาเซียนสามารถปรับตัวเข้ากับสภาวะเศรษฐกิจของโลกได้อย่างมีประสิทธิภาพ
ในช่วงท้าย นายกรัฐมนตรีชื่นชมการจัดงานและอวยพรให้การจัดงานประสบความสําเร็จมีผลเป็นรูปธรรมเพื่อเสริมสร้างประชาคมอาเซียนให้เข้มแข็งยั่งยืนพร้อมก้าวทันสู่สังคมดิจิทัล
*************
รัฐบาลไทย-ข่าวทำเนียบรัฐบาล-นายกรัฐมนตรีสั่งการให้รัฐมนตรีช่วยว่าการกระทรวงศึกษาธิการ หารือถึงความเหมาะสมกรณีนักเรียนมุสลิมบางส่วนของโรงเรียนอนุบาลปัตตานี ขอแต่งกายตามหลักศาสนา
วันอังคารที่ 14 สิงหาคม 2561
นายกรัฐมนตรีสั่งการให้รัฐมนตรีช่วยว่าการกระทรวงศึกษาธิการ หารือถึงความเหมาะสมกรณีนักเรียนมุสลิมบางส่วนของโรงเรียนอนุบาลปัตตานี ขอแต่งกายตามหลักศาสนา
นายกรัฐมนตรีสั่งการให้รัฐมนตรีช่วยว่าการกระทรวงศึกษาธิการ หารือถึงความเหมาะสมกรณีนักเรียนมุสลิมบางส่วนของโรงเรียนอนุบาลปัตตานี ขอแต่งกายตามหลักศาสนา
วันนี้ (14 สิงหาคม 2561) เวลา 13.05 น. ณ บริเวณห้องโถง ตึกบัญชาการ 1 ทําเนียบรัฐบาล พลเอก ประยุทธ์ จันทร์โอชา นายกรัฐมนตรี ให้สัมภาษณ์ภายหลังเป็นประธานการประชุมคณะรัฐมนตรี (ครม.) ถึงกรณี นักเรียนมุสลิมบางส่วนของโรงเรียนอนุบาลปัตตานี ขอแต่งกายตามหลักศาสนา ซึ่งไม่ตรงกับระเบียบการแต่งกายของโรงเรียน จนกลายเป็นปมขัดแย้ง ทําให้ผู้ปกครองนักเรียนที่เป็นชาวพุทธบางส่วน ให้บุตรหลานแต่งชุดอยู่บ้านมาโรงเรียนว่า ได้สั่งการให้รัฐมนตรีช่วยว่าการกระทรวงศึกษาธิการ ไปประชุมชี้แจงอีกครั้งหนึ่งว่ามีความเหมาะสมหรือไม่เหมาะสมอย่างไร ซึ่งอะไรที่เป็นระเบียบ ต่างคนต่างปฏิบัติตามก็จะไม่เกิดปัญหา แต่ ถ้าไปสู่ความขัดแย้งก็ขัดแย้งกันไม่จบไม่สิ้นทุกเรื่อง
----------------------------------------------
รัฐบาลไทย-ข่าวทำเนียบรัฐบาล-Official Line ที่ชื่อว่า ‘ไทยชนะ’ เป็นของภาครัฐหรือไม่ ??
วันอังคารที่ 19 พฤษภาคม 2563
Official Line ที่ชื่อว่า ‘ไทยชนะ’ เป็นของภาครัฐหรือไม่ ??
Official Line  ‘ไทยชนะ’ เป็นของรัฐหรือไม่ ??
Q : Official Line ที่ชื่อว่า ‘ไทยชนะ’ เป็นของภาครัฐหรือไม่ ??
A :ใช่ ประชาชนที่สนใจสามารถเพิ่มเพื่อนได้ โดย Official Line ‘ไทยชนะ’ เป็นช่องทางสําหรับการติดต่อ แจ้งข่าวสารกรณีฉุกเฉินของการแพร่ระบาดของไวรัสโควิด-19 พร้อมใช้สื่อสารข้อมูลจากภาครัฐอีกทางหนึ่งด้วย
รัฐบาลไทย-ข่าวทำเนียบรัฐบาล-พม. ชี้แจงกรณีการสร้างบ้านมั่นคงริมคลองไม่ตอบโจทย์การใช้ชีวิตชาวบ้านชุมชนร่วมใจพิบูล 2
วันอังคารที่ 9 พฤษภาคม 2560
พม. ชี้แจงกรณีการสร้างบ้านมั่นคงริมคลองไม่ตอบโจทย์การใช้ชีวิตชาวบ้านชุมชนร่วมใจพิบูล 2
พม. ชี้แจงกรณีการสร้างบ้านมั่นคงริมคลองไม่ตอบโจทย์การใช้ชีวิตชาวบ้านชุมชนร่วมใจพิบูล 2
เมื่อวันที่ 8 พ.ค. 60 เวลา 11.00 น. ที่กระทรวงการพัฒนาสังคมและความมั่นคงของมนุษย์ สะพานขาว กรุงเทพฯ นายณรงค์ คงคํา ผู้ตรวจราชการกระทรวงการพัฒนาสังคมและความมั่นคงของมนุษย์ ในฐานะโฆษกกระทรวงฯ ชี้แจงกรณีที่มีการนําเสนอข่าวทางสื่อมวลชนว่า ชาวชุมชนร่วมใจพิบูล 2 เขตห้วยขวาง แสดงความคิดเห็นว่าการสร้างบ้านมั่นคงริมคลองไม่ตอบโจทย์การใช้ชีวิตชาวบ้าน เนื่องจากบ้านมีขนาดเล็ก นั้น กระทรวงการพัฒนาสังคมและความมั่นคงของมนุษย์ (พม.) ได้ดําเนินการแก้ไขปัญหาที่อยู่อาศัยให้แก่ประชาชนชาวชุมชนริมคลองตามนโยบายที่ได้รับมอบหมายจากรัฐบาล เพื่อให้ประชาชนมีที่อยู่อาศัยที่มั่นคง มีสภาพแวดล้อมและคุณภาพชีวิตที่ดี โดยมอบหมายให้สถาบันพัฒนาองค์กรชุมชน (องค์การมหาชน) (พอช.) เป็นหน่วยงานหลัก ดําเนินงานร่วมกับหลายหน่วยงาน ทั้งนี้ ชุมชนร่วมใจพิบูล 2 มีทั้งหมด 245 ครัวเรือน ปัจจุบันมีสมาชิกเข้าร่วมโครงการแล้ว 206 ครัวเรือน และยังไม่เข้าร่วมโครงการอีก 39 ครัวเรือน แต่เนื่องจากพื้นที่ของชุมชนที่เหลือจากแนวก่อสร้างเขื่อนระบายน้ําเพื่อป้องกันน้ําท่วมของกรุงเทพมหานคร มีพื้นที่จํากัด ดังนั้น การออกแบบที่อยู่อาศัยจึงต้องใช้พื้นที่ที่เหลือเป็นตัวตั้ง และเพื่อให้ชาวชุมชนที่เข้าร่วมโครงการสามารถอยู่อาศัยในชุมชนเดิมได้ การแบ่งพื้นที่ที่อยู่อาศัยของทุกครัวเรือนจึงได้รับสิทธิ์และขนาดเท่ากัน คือ เป็นบ้านแถว 2 ชั้น ขนาด 3.5 x 7 ตารางเมตร จํานวน 206 ครัวเรือน
นายณรงค์ กล่าวต่อไปว่า จากกรณีข่าวที่ออกไปนั้น อาจจะมาจากชาวบ้านที่เคยมีบ้านหลังใหญ่ เมื่อต้องเสียสละและแบ่งปันที่ดินให้เท่ากับคนอื่นๆ อาจยังทําใจได้ยาก ทั้งนี้ทุกคนควรยอมรับในเงื่อนไขการอยู่ในที่ดินเดิมที่มีอยู่อย่างจํากัด ยอมรับที่ต้องเสียสละเพื่อส่วนรวม และเป็นข้อตกลงที่ชาวชุมชนมีความเห็นตรงกัน นอกจากนี้ ยังมีทางเลือกอื่น ที่จะตอบสนองความต้องการขนาดบ้านที่ใหญ่ขึ้นได้ เช่น เข้าร่วมกับชุมชนที่ต้องการซื้อที่ดินใหม่บริเวณบึงนายพล เขตมีนบุรี แต่อาจจะมีเรื่องของภาระการผ่อนชําระของชาวบ้านเพิ่มขึ้นเช่นกัน โดยขณะนี้มีชาวชุมชนร่วมใจพิบูล 2 เลือกที่จะไปอยู่ที่บึงนายพลแล้ว จํานวน 9 ครัวเรือน
"ทั้งนี้ พล.ต.อ. อดุลย์ แสงสิงแก้ว รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.) ได้สั่งการให้ พอช. และกองอํานวยการร่วมพัฒนาที่อยู่อาศัยชุมชนริมคลองและริมฝั่งแม่น้ําเจ้าพระยา (กอร.ชค.) ลงพื้นที่เพื่อสร้างการรับรู้ ความเข้าใจ ให้กับประชาชนในชุมชนที่ยังสงสัย ไม่เข้าใจ ได้รับรู้และเข้าร่วมแผนการพัฒนาที่อยู่อาศัยของรัฐบาล โดยเร่งด่วนเรียบร้อยแล้ว” นายณรงค์ กล่าวในตอนท้าย
รัฐบาลไทย-ข่าวทำเนียบรัฐบาล-รองนายกรัฐมนตรีอนุทินฯ รับข้อเสนอสมาพันธ์เครือข่ายคนบันเทิงฯ  ย้ำรัฐบาลพยายามช่วยเหลือประชาชนทุกกลุ่ม คำนึงถึงสุขภาพและความปลอดภัยของประชาชนเป็นสำคัญ
วันอังคารที่ 30 มิถุนายน 2563
รองนายกรัฐมนตรีอนุทินฯ รับข้อเสนอสมาพันธ์เครือข่ายคนบันเทิงฯ  ย้ํารัฐบาลพยายามช่วยเหลือประชาชนทุกกลุ่ม คํานึงถึงสุขภาพและความปลอดภัยของประชาชนเป็นสําคัญ
นายอนุทิน ชาญวีรกูล  รองนายกรัฐมนตรีและรัฐมนตรีว่าการกระทรวงสาธารณสุข  รับข้อเสนอสมาพันธ์เครือข่ายคนบันเทิงฯ  ย้ํารัฐบาลพยายามช่วยเหลือประชาชนทุกกลุ่ม คํานึงถึงสุขภาพและความปลอดภัยของประชาชนเป็นสําคัญ
วันนี้ (30 มิ.ย.63) เวลา14.30น.ณ ห้องรับรอง1ตึกบัญชาการ1ทําเนียบรัฐบาลนายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข ให้คณะสมาพันธ์เครือข่ายคนบันเทิงอาชีพแห่งประเทศไทยเข้าพบ นําโดยนายคฑาวุธ ทองไทย ประธานสมาพันธ์เครือข่ายคนบันเทิงอาชีพแห่งประเทศไทยและนายกสมาคมศิลป์หอไตรนายบริพันธ์ ชัยภูมิ นายกสมาคมนักเพลงลูกทุ่งแห่งประเทศไทยและนายกสมาคมนักวิทยุและโทรทัศน์แห่งประเทศไทยในพระบรมราชูปถัมภ์นายกิตติ ปักษีนายกสมาคมศิลปินตลก(ประเทศไทย) นายประยงค์ ชื่นเย็นศิลปินแห่งชาติเพื่อยื่นหนังสือข้อเสนอถึงพล.อ.ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ในฐานะผู้อํานวยการศูนย์บริหารสถานการณ์การแพร่ระบาดของโรคติดเชื้อไวรัสโคโรนา2019 (ศบค.)ประกอบด้วย1.ขอให้รัฐบาลเชื่อมั่นผู้ประกอบการสถานบันเทิง ผับ บาร์ ที่ได้ตระหนัก และเตรียมการป้องกันการแพร่ระบาดโรคโควิด-19เช่นเดียวกับผู้ประกอบกิจการกิจกรรมอื่น ๆ ที่ได้รับการผ่อนปรนไปก่อนหน้านี้2. ทบทวนการสนับสนุนเงินเยียวยาเพื่อให้กลุ่มคนบันเทิงได้รับสิทธิเยียวยาหรือมีมาตรการอื่นในการช่วยเหลือ3.รัฐบาลควรสนับสนุนเงินทุนให้กับคนบันเทิงให้สามารถกู้เงินไปสร้างงานอื่น หรือฟื้นฟูกิจการ แบบปลอดดอกเบี้ยหรือดอกเบี้ยต่ํา
โอกาสนี้ รองนายกรัฐมนตรีและรัฐมนตรีว่าการกระทรวงสาธารณสุข กล่าวว่า จะนําข้อเสนอดังกล่าวไปพิจารณาดําเนินการตามความเหมาะสมให้สอดคล้องกับสถานการณ์ ยืนยันรัฐบาลมีความพยายามอย่างเต็มที่ที่จะช่วยเหลือบรรเทาความเดือนร้อนของประชาชนทุกกลุ่มที่ได้รับผลกระทบจากแพร่ระบาดโรคโควิด-19รวมถึงกลุ่มสถานบันเทิงต่าง ๆ ซึ่งขณะนี้ได้มีการปลดล็อกสถานบันเทิง ผับ บาร์ให้สามารถดําเนินการเปิดกิจการได้แล้ว เพียงแต่ขอความร่วมมือผู้ประกอบการสถานบันเทิงรวมทั้งกิจกรรมการแสดงดนตรีหรือการร้องเพลงในสถานบันเทิง ยังคงต้องปฏิบัติตามมาตรการที่รัฐกําหนด ทั้งเว้นระยะห่างระหว่างบุคคลในการเข้าไปในพื้นที่สถานบันเทิง ผับ และบาร์ ดูแลสุขอนามัยส่วนบุคคลไม่ใช้ภาชนะหรือแก้วเครื่องดื่มร่วมกัน การแสดงดนตรี ร้องเพลงต้องเป็นไปในลักษณะชอร์ฟ ผ่อนคลายเบา ๆ ไม่ครึกครื้นจนเกินไป เพื่อไม่ให้ผู้ชมส่งเสียงกรี๊ดและมีการเต้นเบียดเสียดกัน หลีกเลี่ยงการกระจายและการแพร่ระบาดของเชื้อโรคโควิด-19ได้ เพราะหากมีการติดเชื้อก็จะต้องสั่งปิดทันทีสําหรับการผ่อนปรนการแสดงคอนเสิร์ตเอาท์ดอร์หรือคอนเสิร์ตกลางแจ้งนั้น จะต้องพิจารณาให้สอดคล้องกับสถานการณ์การแพร่ระบาดของโรคติดเชื้อไวรัสโคโรนา2019ด้วย เพื่อลดความเสี่ยงของการระบาดเชื้อไวรัสโควิด-19 ระลอกใหม่ขึ้นมาอีก ทั้งนี้มาตรการของรัฐบาลคํานึงถึงสุขภาพและความปลอดภัยของประชาชนในประเทศเป็นสําคัญ
------------------
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-กระทรวงเกษตรและสหกรณ์ จัดโครงการอุปสมบทหมู่ ถวายเป็นพระราชกุศลรัชกาลที่ 9 เนื่องในพระราชพิธีถวายพระเพลิงพระบรมศพ 26 ตุลาคม 2560
วันพุธที่ 11 ตุลาคม 2560
กระทรวงเกษตรและสหกรณ์ จัดโครงการอุปสมบทหมู่ ถวายเป็นพระราชกุศลรัชกาลที่ 9 เนื่องในพระราชพิธีถวายพระเพลิงพระบรมศพ 26 ตุลาคม 2560
กระทรวงเกษตรและสหกรณ์ จัดโครงการอุปสมบทหมู่ ถวายเป็นพระราชกุศลรัชกาลที่ 9 เนื่องในพระราชพิธีถวายพระเพลิงพระบรมศพ 26 ตุลาคม 2560
พลเอก ฉัตรชัย สาริกัลยะ รัฐมนตรีว่าการกระทรวงเกษตรและสหกรณ์ เปิดเผยภายหลังเป็นประธานพิธีกราบลาอุปสมบทหมู่ ถวายเป็นพระราชกุศล พระบาทสมเด็จพระปรมินทรมหาภูมิพลอดุลยเดช เนื่องในพระราชพิธีถวายพระเพลิงพระบรมศพ ว่า ตลอดระยะเวลาที่พระบาทสมเด็จพระปรมินทรมหาภูมิพลอดุลยเดชทรงครองราชย์ ทรงเสด็จเยี่ยมเยียนพสกนิกรในทุกหนแห่ง ทรงพบเห็นความเดือดร้อนของราษฎร พระองค์ทรงคิดค้นหนทางในการแก้ปัญหา จนเกิดเป็นโครงการอันเนื่องมาจากพระราชดําริ มากกว่า4,000โครงการ ซึ่งโครงการส่วนใหญ่ล้วนเกี่ยวข้องกับงานของกระทรวงเกษตรและสหกรณ์ อาทิเช่น การพัฒนาแหล่งน้ํา การปฏิบัติการฝนหลวง การอนุรักษ์ดินและน้ํา เกษตรทฤษฎีใหม่ การพัฒนาพันธุ์พืช พันธุ์สัตว์ และพันธุ์ปลา การส่งเสริมกิจการโคนม การปฏิรูปที่ดินเพื่อเกษตรกรรม เป็นต้น ก่อให้เกิดความอยู่ดี กินดี และ ความสุขอย่างยั่งยืนกับราษฎรอย่างทั่วถึง ซึ่งกระทรวงเกษตรและสหกรณ์ได้น้อมนําพระราชปณิธานของพระองค์ท่านมาดําเนินการอย่างต่อเนื่อง และเนื่องในพระราชพิธีถวายพระเพลิงพระบรมศพ ในวันที่26ตุลาคม2560นี้ จึงเป็นโอกาสที่ตัวแทน ของข้าราชการกระทรวงเกษตรและสหกรณ์ และหน่วยงานต่าง ๆ จะได้แสดงออกซึ่งความจงรักภักดี และทําความดีตามแนวทางของชาวพุทธ เพื่อถวายเป็นพระราชกุศลแด่พระองค์ท่าน โดยการอุปสมบทศึกษาพระธรรมวินัย และปฏิบัติตามหลักธรรมคําสั่งสอนในพระพุทธศาสนา ในช่วงระยะเวลา10วัน
ด้าน นายสุรสีห์ กิตติมณฑล อธิบดีกรมฝนหลวงและการบินเกษตร กล่าวว่า การอุปสมบทหมู่ในครั้งนี้ จะมีพิธีอุปสมบทในวันที่22ตุลาคม2560ณ วัดใหม่ศรีร่มเย็น อําเภอเชียงของ จังหวัดเชียงราย และกําหนดลาสิกขาบทในวันที่31ตุลาคม2560ซึ่งมีข้าราชการ ลูกจ้างประจํา และพนักงานราชการจากหน่วยงานในสังกัดกระทรวงเกษตรและสหกรณ์ และหน่วยงานต่างๆ สมัครเข้าร่วมโครงการ จํานวน59ราย ประกอบด้วย กรมฝนหลวงและการบินเกษตร จํานวน39ราย กรมชลประทาน จํานวน2ราย กรมปศุสัตว์ จํานวน3ราย กรมวิชาการเกษตร จํานวน5ราย องค์การส่งเสริมกิจการโคนมแห่งประเทศไทย จํานวน7ราย ข้าราชการบํานาญกระทรวงเกษตรและสหกรณ์ จํานวน2ราย และกรมพินิจและคุ้มครองเด็กและเยาวชน กระทรวงยุติธรรม จํานวน1ราย โดยความหมายของผู้อุปสมบท จํานวน59รูป มีที่มาคือ เลข5มาจากกรมฝนหลวงและการบินเกษตร ก้าวเข้าสู่ปีที่5ของการยกระดับเป็นกรม และเลข9มาจาก พระบาทสมเด็จพระปรมินทรมหาภูมิพลอดุลยเดช และผู้ที่เข้าร่วมอุปสมบททุกท่านจะได้มีโอกาสศึกษาพระธรรมวินัยปฏิบัติตามหลักธรรมคําสอนในพระพุทธศาสนา อันจะส่งผลให้เกิดการพัฒนาจิตใจให้มีคุณธรรมเป็นการสร้างความรัก ความสามัคคี ให้เกิดขึ้นในสังคมไทย และจะได้ยึดมั่นในการปฏิบัติหน้าที่ ตามหลักเศรษฐกิจพอเพียง และศาสตร์ของพระราชา ตามพระราชปณิธานของพระบาทสมเด็จพระปรมินทรมหาภูมิพลอดุลยเดชสืบต่อไป
กลุ่มโฆษกและวิเคราะห์ข่าว กองเกษตรสารนิเทศ
สํานักงานปลัดกระทรวงเกษตรและสหกรณ์
โทร 02-2810859 แฟกซ์ 02-2822871
moacnews@gmail.com
www.moac.go.th
www.facebook.com/kasetthai
รัฐบาลไทย-ข่าวทำเนียบรัฐบาล-มหาดไทย ร่วมประชุมระดับเจ้าหน้าที่อาวุโสอาเซียนด้านการพัฒนาชนบทและขจัดความยากจน เตรียมพร้อมสำหรับการประชุมสมัยพิเศษระดับรัฐมนตรีอาเซียน AMRDPE
วันอังคารที่ 18 สิงหาคม 2563
มหาดไทย ร่วมประชุมระดับเจ้าหน้าที่อาวุโสอาเซียนด้านการพัฒนาชนบทและขจัดความยากจน เตรียมพร้อมสําหรับการประชุมสมัยพิเศษระดับรัฐมนตรีอาเซียน AMRDPE
มหาดไทย ร่วมประชุมระดับเจ้าหน้าที่อาวุโสอาเซียนด้านการพัฒนาชนบทและขจัดความยากจน เตรียมพร้อมสําหรับการประชุมสมัยพิเศษระดับรัฐมนตรีอาเซียน AMRDPE
วันนี้ (18 ส.ค. 2563) เวลา 13.15 น. ณ ห้องประชุมดํารงธรรม อาคารศาลาว่าการกระทรวงมหาดไทย นายบุญธรรม เลิศสุขีเกษม รองปลัดกระทรวงมหาดไทย หัวหน้ากลุ่มภารกิจด้านพัฒนาชุมชนและส่งเสริมการปกครองท้องถิ่น ได้รับมอบหมายจาก นายฉัตรชัย พรหมเลิศ ปลัดกระทรวงมหาดไทย เป็นผู้แทนเข้าร่วม การประชุมเตรียมการระดับเจ้าหน้าที่อาวุโสอาเซียนด้านการพัฒนาชนบทและขจัดความยากจน (Preparatory Senior Officials Meeting of The Asian Ministerial Meeting on Rural Development and Poverty Eradication : PrepSOMRDPE) ภายใต้แนวคิด “การลดความยากจนและการสร้างความเข้มแข็ง การฟื้นฟูในสถานการณ์โควิด-19” ผ่านระบบการประชุมทางไกล (Video Conference) โดยมีรัฐบาลสาธารณรัฐแห่งสหภาพเมียนมาเป็นประธานการประชุมในครั้งนี้ โดยมีวัตถุประสงค์เพื่อแลกเปลี่ยนประสบการณ์ของประเทศสมาชิกอาเซียนในการรับมือกับการแก้ไขปัญหาความยากจนที่มีแนวโน้มรุนแรงมากยิ่งขึ้นอันเนื่องมาจากสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) และเตรียมพร้อมสําหรับ การประชุมสมัยพิเศษระดับรัฐมนตรีอาเซียนด้านการพัฒนาชนบทและขจัดความยากจน (ASEAN Ministerial Meeting on Rural Development and Poverty Eradication : AMRDPE) ที่จะมีขึ้นในวันพรุ่งนี้ (19 สิงหาคม 2563)
นายบุญธรรม เลิศสุขีเกษม เปิดเผยว่า สําหรับการประชุมระดับรัฐมนตรีอาเซียนในวันพรุ่งนี้ เป็นการประชุมภายใต้หัวข้อ “การลดความยากจนและเสริมสร้างศักยภาพในการปรับตัวเพื่อรองรับการเปลี่ยนแปลงในช่วงฟื้นฟูประเทศจากสถานการณ์การแพร่ระบาดของโควิด-19” โดยประเทศไทยได้ขับเคลื่อนมาตรการหลักคือ1. มาตรการทางการเงินโดยการจ่ายเงินเยียวยาให้กับกลุ่มผู้มีรายได้น้อย 2. มาตรการฟื้นฟูเศรษฐกิจภายในประเทศ ภายใต้พระราชกําหนดฯ เงินกู้ 400,000 ล้านบาท ซึ่งมีแนวทางการดําเนินงานเพื่อฟื้นฟูประเทศ ได้แก่ 1) ขับเคลื่อนการฟื้นฟูเศรษฐกิจภายในประเทศบนหลักปรัชญาของเศรษฐกิจพอเพียง และสร้างการมีส่วนร่วมจากทุกภาคส่วน 2) สร้างความมั่นคงทางเศรษฐกิจและสังคมภายในประเทศ โดยมุ่งเน้นการสร้างงาน 3) ปรับโครงสร้างเศรษฐกิจของประเทศ และ 4) สร้างระบบการเรียนรู้สําหรับประชาชนในการพัฒนา/ปรับเปลี่ยนทักษะให้สอดรับกับความต้องการของตลาดแรงงานในอนาคต